ອາຊ່ຽນ ສະ​ແດງຄວາມ​ກັງ​ວົນ ​ຕໍ່ການສຳຫຼວດ ຫາພະລັງງານ ຂອງຈີນ ຢູ່​ທະ​ເລ​ຈີນ​ໃຕ້
ສະ​ມາ​ຄົມ​ບັນ​ດາ​ປະ​ຊາ​ຊາດ ​ໃນ​ເຂດ​ເອ​ເຊຍ​ຕາ​ເວັນ​ອອກ​ສຽງ​ໃຕ້​ ຫຼື​ອາ​ຊ່ຽນ ທີ່​ມີສະ​ມາ​ຊິກ 10 ປະ​ເທດ ໄດ້​ສະ​ແດງ​ຄວາມ​ກັງ​ວົນ ​ກ່ຽວ​ກັບ​ເລື້ອງນີ້. ​
ເມື່ອເດືອນພຶດສະພາຜ່ານມາ ກຳປັ່ນຈີນລຳນຶ່ງ ທີ່ພວມສຳຫຼວດຫານ້ຳມັນ ໄດ້ ພະຍາຍາມທີ່ຈະຢຸດການປະຕິບັດງານຂອງບໍລິສັດສັນຍາຈ້າງຢູ່ບ່ອນຂຸດນ້ຳມັນ ຂອງມາເລເຊຍໃນທະເລຈີນໃຕ້ ອີງຕາມຄຳເວົ້າຂອງພວກນັກຊ່ຽວຊານສະຫະ ລັດທີ່ໄດ້ກ່າວໄວ້ ໃນເດືອນພຶດສະພາ ແລະກໍລະກົດ ກຳປັ່ນຈີນລຳນຶ່ງໄດ້ປະ ເຊີນໜ້າກັບຫວຽດນາມ ໃນການສຳຫຼວດນ້ຳມັນ ຢູ່ໃນອີກເຂດນຶ່ງທີ່ມີການຂັດ ແຍ້ງກັນ ໃນທະເລຈີນໃຕ້ ສະມາຄົມບັນດາປະຊາຊາດໃນເຂດເອເຊຍຕາເວັນອອກສຽງໃຕ້ຫຼືອາຊ່ຽນ ທີ່ມີ ສະມາຊິກ 10 ປະເທດ ໄດ້ສະແດງຄວາມກັງວົນກ່ຽວກັບເລື້ອງນີ້ ສະມາຄົມ ດັ່ງກ່າວ ຊຶ່ງມີຮວມທັງມາເລເຊຍແລະຫວຽດນາມ ໄດ້ນຳເອົາເລື້ອງຖົມເກາະ ດອນ ແລະການເຄື່ອນໄຫວອື່ນໆຢູ່ໃນທະເລຈີນໃຕ້ ຊຶ່ງເປັນບ່ອນທີ່ມີການຂັດ ແຍ້ງໃນເລື້ອງອະທິປະໄຕທາງທະເລທີ່ໃຫຍ່ທີ່ສຸດຢູ່ໃນເອເຊຍນັ້ນຂຶ້ນມາໂດຍ ກ່າວຢູ່ໃນຖະແຫຼງການວ່າ ການເຄື່ອນໄຫວເຫຼົ່ານັ້ນ ອາດ “ບ່ອນທຳລາຍຕໍ່ ສັນຕິພາບ ” ການຖົມເກາະຖົມດອນຂອງຈີນໃນທະເລຈີນໃຕ້ ໃນຮອບທົດສະວັດຜ່ານມາ ເຮັດໃຫ້ເປັນການງ່າຍຂຶ້ນສຳລັບການສົ່ງກຳປັ່ນໄປສຳຫຼວດຫຼືຕິດຕັ້ງຖານເຈາະ ນ້ຳມັນ ເມື່ອສົບທຽບໃສ່ປະເທດທີ່ບໍ່ມີຊັບພະຍາກອນເຫຼົ່ານັ້ນ ປັກກິ່ງຍັງມີ ກຳລັງທະຫານແລະເທັກໂນໂລຈີ ທີ່ລ້ຳໜ້າກວ່າຫ້າລັດຖະບານ ທີ່ອ້າງເອົາ ກຳມະສິດເອົາທະເລທີ່ຍັງມີການຂັດແຍ້ງກັນນັ້ນ ພວກນັກຊ່ຽວຊານເຊື່ອວ່າ ຕາມປົກກະຕິແລ້ວ ສະມາຄົມອາຊ່ຽນມັກຈະເອົາ ທ່າທີໄປໃນແງ່ດີ ທີ່ກອງປະຊຸມຢ່າງເປັນທາງການ ເຊັ່ນກອງປະຊຸມສຸດຍອດ ລັດຖະມົນຕີຕ່າງປະເທດ ເຂດເອເຊຍຕາເວັນອອກ ເມື່ອວັນທີ 2 ສິງຫາຜ່ານມາ ທີ່ໄດ້ນຳອອກເຜີຍແຜ່ ເອກກະສານດັ່ງກ່າວ ສະມາຄົມອາຊ່ຽນໃນເວລານີ້ຕ້ອງ ການຢາກສະແດງໃຫ້ເຫັນເຖິງຄວາມບໍ່ພໍໃຈຂອງຕົນ ຕໍ່ຂະຫຍາຍເຂດແດນຂອງ ຈີນ ແບບທີ່ບໍ່ຕ້ອງການຢາກໃຫ້ປັກກິ່ງໂກດແຄ້ນ ທ່ານເຈ ບາຕົງບາກາລ ສາສະດາຈານສອນວິຊາ ກິດຈະການນ່ານນ້ຳສາກົນ ທີ່ມະຫາວິທະຍາໄລຟີລິບປິນ ກ່າວວ່າ “ມັນເປັນການປ່ຽນແປງທີ່ສຳຄັນໃນຄຳ ເວົ້າ ບາງທີອາດຈະພົວພັນກັບເຫດການທີ່ເກີດຂຶ້ນຢູ່ຫວຽດນາມແລະມາເລເຊຍ ຫວ່າງໄວໆມານີ້ ມັນເປັນເລື້ອງຜິດປົກກະຕິທີ່ວ່າໃນໄລຍະຫຼາຍເດືອນຜ່ານມາ ນີ້ ພວກທ່ານໄດ້ເຫັນອຸປະຕິເຫດເຫຼົ່ານີ້ ຊຶ່ງໃນຕົວຈິງແລ້ວແມ່ນເກີດຂຶ້ນພ້ອມໆ ກັນເລີຍ ”